આપની આજુ બાજુ ચોક્કસ કોઈક મોરલો હશે જ જેને તમે સુંઠના ગાંગડે ગાંધી થતો જોયો હશે. આયુર્વેદની સલાહો આપવાની ખંજવાળો નો કોઈ ઈલાજ નથી અને પાન બુટમાં પહેરવાથી ડાયાબીટીસ મટાડવાના, બીબલાના પ્યાલામાં પાણીપીવાના, ભીંડાની ચીરીના પાણી પીવાના પ્રયોગો બતાવવાવાળા પોતાને આયુર્વેદના ખેરખાં સમજે છે પણ જે સાચે સાડાપાંચ વર્ષ આયુર્વેદ ભણ્યા છે એ વિશ્વના તમામ લોકો નો એક જ સુર છે કે આયુર્વેદ સમજવા એક જન્મ પણ ટૂંકો પડે… તો ભાઈ તું ક્યાંથી વૈદ્ય થઇ ગયો?